জানা গিয়েছে, সোমবার সকালে ৯টার বিমানে শিলচর থেকে কলকাতা আসেন হিমাংশু চন্দ্র দাস। তারপর কলকাতা থেকে চেন্নাই উড়ে যাওয়ার কথা ছিল তাঁর। দুপুর আড়াইটের সময় ছিল চেন্নাইয়ের বিমান। যথা সময়ে চেন্নাইয়ের বিমানও ধরেন শিলচরের যুবক। কিন্তু বিমানে ওঠার পর থেকেই অসুস্থ বোধ করতে থাকেন হিমাংশু। এয়ার ইন্ডিয়ার বিমানের মধ্যেই অসুস্থ হয়ে পড়েন হিমাংশু দাস। বিমানের সিটে লুটিয়ে পড়েন তিনি। তড়িঘড়ি তাঁকে বিমান থেকে নামিয়ে আর জি কর হাসপাতালে নিয়ে যাওয়া হয়। সেখানে চিকিত্সকরা মৃত বলে ঘোষণা করেন ৩০ বছরের যুবককে। হৃদরোগে আক্রান্ত হয়েই মৃত্যু বলেই প্রাথমিকভাবে জানিয়েছেন চিকিত্সকরা।